
ΤΕΥΧΟΣ ΔΕΥΤΕΡΟ 


Αρ 


. Φύλλου 1890 


ΑΠΟΦΑΣΕΙΣ 

Αριθμ. Φ.361.22/21/90 780/Ε3 

Καθορισμός της διαδικασίας υποβολής αιτήσε¬ 
ων, επιλογής και τοποθέτησης διευθυντών σχολι¬ 
κών μονάδων και εργαστηριακών κέντρων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις της παρ. 5 του άρθρου 18 του ν. 3848/ 
2010 (Α' 71) όπως αντικαταστάθηκε με την περίπτωση δ 
της παρ. 7 του άρθρου 1 του ν. 4473/2017 (Α' 78). 

2. Τις διατάξεις του Κεφαλαίου Β' του ν. 3848/2010 
(Α' 71) όπως τροποποιήθηκαν, συμπληρώθηκαν και 
αντικαταστάθηκαν με τις διατάξεις του άρθρου 1 του 
ν. 4473/2017 (Α' 78). 

3. Τις διατάξεις των παρ. 1 και 2 του άρθρου 7 του ν. 
3699/2008 (199 Α') όπως τροποποιήθηκε με την παρ. 9 
του άρθρου 28 του ν. 4186/2013 (193 Α'). 

4. Τις διατάξεις του π.δ. 125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

5. Την αριθμ. 22/26-5-2017 πράξη του Ινστιτούτου Εκ¬ 
παιδευτικής Πολιτικής (Ι.Ε.Π.). 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού σύμφωνα με την αριθμ. πρωτ. 89747/ 
Β1/29-5-2017 έκθεση της ΓΔΟΥ Υπουργείου Παιδείας, 
Έρευνας και Θρησκευμάτων, αποφασίζουμε: 

Ορίζουμε το χρόνο υποβολής αιτήσεων των υποψηφί¬ 
ων για τοποθέτηση διευθυντών σχολικών μονάδων και 
εργαστηριακών κέντρων, τη διαδικασία υποβολής και 
τα υποβλητέα δικαιολογητικά των αιτήσεων, την προθε¬ 
σμία κατάρτισης από τις Διευθύνσεις Εκπαίδευσης του 
προσωρινού ενιαίου αξιολογικού πίνακα υποψηφίων, τη 
διαδικασία διατύπωσης γνώμης των συνυπηρετούντων 
μονίμων εκπαιδευτικών, τον τύπο και το περιεχόμενο 
των φύλλων αποτίμησης, τη διαδικασία διεξαγωγής των 
συνεντεύξεων, τον τρόπο τήρησης των πρακτικών, την 
προθεσμία των ενστάσεων και τις λεπτομέρειες της δι¬ 
αδικασίας επιλογής και τοποθέτησης των διευθυντών 
σχολικών μονάδων και εργαστηριακών κέντρων ως εξής: 


Άρθρο 1 

Διαδικασία υποβολής αιτήσεων 

α) Οι ενδιαφερόμενοι υποβάλλουν αιτήσεις υποψηφιό¬ 
τητας για τοποθέτηση στη Διεύθυνση Εκπαίδευσης, στην 
αρμοδιότητα της οποίας υπάγονται οι σχολικές μονάδες 
ή τα εργαστηριακά κέντρα που θέτουν υποψηφιότητα, 
και συνοδεύονται από φάκελο υποψηφιότητας με δικαι- 
ολογητικά τα οποία υποβάλλονται ομαδοποιημένα σε 
υποενότητες, όπως αυτές αναλύονται στο βιογραφικό 
σημείωμα και περιλαμβάνουν: 

1. Πλήρες πιστοποιητικό υπηρεσιακών μεταβολών 
σύμφωνα με τις προϋποθέσεις υποψηφιότητας. 

2. Βιογραφικό σημείωμα. 

3. Αντίγραφα τίτλων σπουδών και μετεκπαίδευσης. 

4. Αποδεικτικά γνώσης ξένων γλωσσών. 

5. Πιστοποιητικό επιμόρφωσης στιςΤ.Π.Ε. 

6. Βεβαίωση πιστοποίησης επάρκειας της Ελληνικής 
Νοηματικής Γλώσσας ή του κώδικα γραφής ΒγθιΙΙθ, στις 
περιπτώσεις όπου απαιτείται. 

7. Αντίγραφα άλλων σχετικών τίτλων που τυχόν έχει 
αποκτήσει ο υποψήφιος. 

8. Βεβαιώσεις ή υπηρεσιακά έγγραφα που αφορούν 
στην υπηρεσιακή κατάσταση, στην καθοδηγητική και 
διοικητική εμπειρία καθώς και τη συμμετοχή σε υπηρε¬ 
σιακά συμβούλια, τα οποία πρέπει να αναφέρουν χρόνο 
έναρξης και λήξης, κατά περίπτωση. 

9. Παραστατικά (αντίγραφα, βεβαιώσεις) προσόντων 
των υποψηφίων που δεν μοριοδοτούνται και που κατά 
την κρίση τους έχουν συμβάλει στην επαγγελματική 
ανάπτυξη και θα συντείνουν ουσιωδώς στη βέλτιστη 
εκπλήρωση των καθηκόντων τους, όπως άλλες σπου¬ 
δές, επιμόρφωση και μετεκπαίδευση, οργάνωση εκ¬ 
παιδευτικών συνεδρίων, σεμιναρίων και εκπαιδευτικών 
προγραμμάτων ή συμμετοχή σε αυτά με την ιδιότητα 
του εισηγητή, του μέλους της επιστημονικής ομάδας 
ή του επιμορφωτή, συγγραφικό και ερευνητικό έργο, 
πρωτοβουλίες σε σχέση με το εκπαιδευτικό έργο, υλο¬ 
ποίηση εκπαιδευτικών προγραμμάτων και εφαρμογή 
καινοτομιών σχετική με την εκπαίδευση διοικητική ή 
καθοδηγητική εμπειρία, συμμετοχή σε συμβούλια, επι¬ 
τροπές ή ομάδες εργασίας και σε όργανα διοίκησης επι¬ 
στημονικών και εκπαιδευτικών οργανώσεων, ανάληψη 

κοινωνικής δράσης και συμμετοχή στα κοινά καθώς και 
επίσημες διακρίσεις. 

10. Υπεύθυνη δήλωση του ν. 1599/1986 με την οποία 
βεβαιώνεται: 

α) ότι ο εκπαιδευτικός δεν έχει καταδικαστεί τελεσίδικα 
για πειθαρχικό παράπτωμα με την ποινή της προσωρι¬ 
νής ή της οριστικής παύσης σύμφωνα με τα οριζόμενα 
στο άρθρο 109 του Υπαλληλικού Κώδικα (ν. 3528/2007 
Α' 26), 

β) ότι δεν συντρέχουν τα κωλύματα διορισμού της 
παρ. 1 του άρθρου 8 του ίδιου κώδικα, σύμφωνα με τις 
διατάξεις της παρ. 6 του άρθρου 17 του ν. 4327/2015 
καθώς ότι δεν έχει απαλλαγεί από τα καθήκοντά του 
σύμφωνα με την περ. β' της παρ. 1 του άρθρου 26 του 
ν. 3848/2010 και 

γ) η γνησιότητα των υποβαλλόμενων τίτλων σπουδών 
και λοιπών δικαιολογητικών. 

Όλοι οι τίτλοι σπουδών που προέρχονται από ιδρύ¬ 
ματα ανώτατης εκπαίδευσης της αλλοδαπής, πρέπει να 
είναι αναγνωρισμένοι από το Δ.Ο.Α.Τ.Α.Π. / ΔΙ.Κ.Α.Τ.Σ.Α. 
ή το Ινστιτούτο Τεχνολογικής Εκπαίδευσης (Ι.Τ.Ε.), ή το 
Συμβούλιο Αναγνώρισης Επαγγελματικών Ισοτιμιών 
(Σ.Α.Ε.Ι.). Τυχόν ξενόγλωσσες βεβαιώσεις ή έγγραφα 
πρέπει να έχουν επίσημα μεταφραστεί από την αρμόδια 
υπηρεσία του Υπουργείου Εξωτερικών ή άλλο αρμόδιο 
κατά νόμο όργανο. 

Μετά τη λήξη της προθεσμίας υποβολής των αιτήσεων 
δεν γίνονται δεκτά συμπληρωματικά δικαιολογητικά. 

β) Οι ενδιαφερόμενοι έχουν δικαίωμα να υποβά¬ 
λουν αίτηση για τις θέσεις του συνόλου των σχολικών 
μονάδων ή εργαστηριακών κέντρων της Διεύθυνσης 
Εκπαίδευσης όπου ανήκουν οργανικά, ή όπου ανήκει η 
σχολική μονάδα ή εργαστηριακό κέντρο ή το ΚΕ.Δ.Δ.Υ. 
όπου υπηρετούν κατά το χρόνο υποβολής της αίτησης. 

Οι δηλώσεις σχολικών μονάδων και εργαστηριακών 
κέντρων υποβάλλονται, με ενιαία σειρά προτίμησης, 
ύστερα από την ανάρτηση των τελικών ενιαίων αξιο¬ 
λογικών πινάκων. 

Η αίτηση υποβάλλεται με ευθύνη του υποψηφίου στη 
Διεύθυνση Πρωτοβάθμιας ή Δευτεροβάθμιας Εκπαίδευ¬ 
σης για την οποία εκδηλώνει ενδιαφέρον είτε αυτοπρο¬ 
σώπως, είτε μέσω εξουσιοδοτημένου προσώπου. 

Δεν επιτρέπεται να υποβάλουν αίτηση υποψηφιότητας 
εκπαιδευτικοί οι οποίοι συμπληρώνουν κατά τη διάρκεια 
του επόμενου της επιλογής έτους συνολική πραγματι¬ 
κή συντάξιμη υπηρεσία καθώς και το όριο ηλικίας για 
υποχρεωτική αποχώρηση από την υπηρεσία. Σε κάθε 
περίπτωση ο επιλεγείς διευθυντής πρέπει να συμπλη¬ 
ρώνει το υποχρεωτικό ωράριο της θέσηςτου διευθυντή 
στη σχολική μονάδα ή το εργαστηριακό κέντρο που έχει 
επιλέξει. 

Συνοδευτικά με την αίτηση διαβιβάζονται και τα συ¬ 
μπληρωματικά δικαιολογητικά, το πιστοποιητικό υπη¬ 
ρεσιακών μεταβολών καθώς και κάθε άλλο στοιχείο το 
οποίο είναι απαραίτητο προκειμένου το αρμόδιο συμ¬ 
βούλιο να καταρτίσει τον προσωρινό ενιαίο αξιολογικό 
πίνακα υποψήφιων Διευθυντών σχολικών μονάδων και 
εργαστηριακών κέντρων της οικείας Διεύθυνσης Εκπαί¬ 
δευσης. 


Άρθρο 2 

Προσωρινός Ενιαίος Αξιολογικός Πίνακας 

Οι Διευθύνσεις Εκπαίδευσης μετά τη λήξη υποβολής 
των αιτήσεων καταρτίζουν προσωρινό ενιαίο αξιολογικό 
πίνακα υποψήφιων Διευθυντών σχολικών μονάδων και 
εργαστηριακών κέντρων της οικείας Διεύθυνσης Εκπαί¬ 
δευσης, στον οποίο εντάσσεται το σύνολο των υποψηφί¬ 
ων που υπέβαλαν αίτηση με βάση το σύνολο των μορίων 
που προκύπτουν από την αποτίμηση των κριτηρίων των 
παραγράφων 2 και 3 του άρθρου 14 του ν. 3848/2010 
όπως ισχύει, με ειδική μνεία των υποψηφίων που δεν 
πληρούν τις προϋποθέσεις επιλογής. 

Οι ανωτέρω πίνακες αναρτώνται στην ιστοσελίδα της 
Διεύθυνσης για ενημέρωση των υποψηφίων. Οι υπο¬ 
ψήφιοι δύνανται να υποβάλουν εγγράφως ένσταση για 
λόγους που αφορούν τόσο στην ένταξη όσο και στη μο- 
ριοδότηση, στο οικείο ΠΥΣΠΕ-ΠΥΣΔΕ της παραγράφου 
13 του άρθρου 16 του ν. 3848/2010, όπως ισχύει, εντός 
αποκλειστικής προθεσμίας τριών (3) ημερών από την 
ανάρτησή τους. 

Το συμβούλιο αποφαίνεται αιτιολογημένα επί των εν¬ 
στάσεων, ανασυντάσσει κατά περίπτωση τους πίνακες, 
και τους αναρτά στην ιστοσελίδα της Διεύθυνσης. 

Άρθρο 3 

Διατύπωση γνώμης των συνυπηρετούντων 

μονίμων εκπαιδευτικών 

α) Μετά τη λήξη της προθεσμίας υποβολής των αιτή¬ 
σεων οι Διευθύνσεις Εκπαίδευσης ενημερώνουν άλλες 
Διευθύνσεις Εκπαίδευσης για τυχόν υποψηφιότητες εκ¬ 
παιδευτικών, οι οποίοι υπηρετούν σε σχολικές μονάδες 
ή εργαστηριακά κέντρα αρμοδιότητάς τους και για τους 
οποίους απαιτείται διατύπωση γνώμης. 

Στη συνέχεια οι Διευθύνσεις Εκπαίδευσης αποστέλ¬ 
λουν στις σχολικές μονάδες και τα εργαστηριακά κέντρα 
της αρμοδιότητάς τους πίνακες που περιλαμβάνουν: 

αα) Τους συνυπηρετούντες μόνιμους εκπαιδευτικούς 
και τα μόνιμα μέλη Ε.Ε.Π. και Ε.Β.Π. (εξαιρουμένων των 
υποψηφίων), όπως αυτοί ορίζονται στις διατάξεις του ν. 
4473/2017 (Α' 78) και οι οποίοι υπηρετούν στις σχολικές 
μονάδες ή στα εργαστηριακά κέντρα την καταληκτική 
ημερομηνία υποβολής των αιτήσεων υποψηφιότητας. 
Στους πίνακες αυτούς υποδεικνύεται ο αρχαιότερος εκ¬ 
παιδευτικός με βάση το ΦΕΚ διορισμού. 

ββ) Τους υποψηφίους οι οποίοι υπηρετούν στις σχο¬ 
λικές μονάδες ή στα εργαστηριακά κέντρα την κατα¬ 
ληκτική ημερομηνία υποβολής των αιτήσεων για τους 
οποίους οι συνυπηρετούντες μόνιμοι εκπαιδευτικοί της 
σχολικής μονάδας ή του εργαστηριακού κέντρου οφεί¬ 
λουν να διατυπώσουν γνώμη. Οι υποψήφιοι στον πίνακα 
αυτό θα είναι ομαδοποιημένοι ανά Διεύθυνση Εκπαίδευ¬ 
σης για την οποία έχουν υποβάλει αίτηση. 

Για τους υποψήφιους διευθυντές σχολικών μονάδων 
ή εργαστηριακών κέντρων εκπαιδευτικούς ή μέλη Ε.Ε.Π. 
που υπηρετούν κατά το χρόνο υποβολής της αίτησης σε 
ΚΕ.Δ.Δ.Υ. διατυπώνουν γνώμη οι μόνιμοι εκπαιδευτικοί 
και τα μόνιμα μέλη του Ε.Ε.Π. που υπηρετούν στο οικείο 
ΚΕ.Δ.Δ.Υ. την καταληκτική ημερομηνία υποβολής των 
αιτήσεων υποψηφιότητας. 

Εκπαιδευτικοί που υπηρετούν σε περισσότερες από 
μία σχολικές μονάδες ή εργαστηριακά κέντρα, είτε εί¬ 
ναι υποψήφιοι, είτε είναι συνυπηρετούντες μόνιμοι εκ¬ 
παιδευτικοί, εντάσσονται στον αντίστοιχο πίνακα της 
σχολικής μονάδας ή του εργαστηριακού κέντρου, όπου 
διδάσκουν τις περισσότερες ώρες. Σε περίπτωση που 
διδάσκουν ισάριθμες ώρες σε περισσότερες από μία μο¬ 
νάδες ή εργαστηριακά κέντρα, τότε εντάσσονται στον 
αντίστοιχο πίνακα της σχολικής μονάδας ή του εργαστη¬ 
ριακού κέντρου πρώτης τοποθέτησής τους. 

β) Οι συνυπηρετούντες μόνιμοι εκπαιδευτικοί συνέρ¬ 
χονται σε ειδική συνεδρίαση που αφορά στους υποψη¬ 
φίους που έχουν υποβάλει αίτηση. Στη συνεδρίαση αυτή 
δεν συμμετέχει κανένας από τους υποψηφίους, ούτε οι 
σύζυγοι ή οι συγγενείς τους έως τρίτου βαθμού. Η συμ¬ 
μετοχή στην ειδική συνεδρίαση είναι υποχρεωτική για 
όλουςτους συνυπηρετούντες μονίμους εκπαιδευτικούς 
της σχολικής μονάδας ή του εργαστηριακού κέντρου 
που έχουν δικαίωμα έκφρασης γνώμης. 

Κατά την έναρξη της συνεδρίασης ορίζονται από τον 
πρόεδρο ένας έως δύο μόνιμοι εκπαιδευτικοί, οι οποίοι 
θα συνεπικουρούν το έργο του σύμφωνα με τα κατωτέ¬ 
ρω αναφερόμενα. 

γ) Οι συνυπηρετούντες μόνιμοι εκπαιδευτικοί προβαί¬ 
νουν σε διαλογική συζήτηση σχετικά με τη συμβολή στο 
εκπαιδευτικό έργο, την προσωπικότητα και τη γενικότε¬ 
ρη συγκρότηση των υποψηφίων. 

δ) Μετά το πέρας της διαλογικής συζήτησης ο πρόε¬ 
δρος και οι ανωτέρω ορισμένοι εκπαιδευτικοί αναπαρά¬ 
γουν τα φύλλα αποτίμησης (παράρτημα 1 της παρού- 
σης), αναγράφουν σε αυτά τα στοιχεία των υποψηφίων 
(ονοματεπώνυμο και αριθμό μητρώου) και τα διανέμουν 
στους συνυπηρετούντες μόνιμους εκπαιδευτικούς. Τα 
φύλλα συμπληρώνονται ανώνυμα από τους συνυπη¬ 
ρετούντες μόνιμους εκπαιδευτικούς χωριστά για κάθε 
υποψήφιο και παραδίδονται στον πρόεδρο διπλωμένα 
με τρόπο ώστε να μην είναι εμφανές το περιεχόμενο 
τους.Όταν ολοκληρωθεί η παραλαβή τους, καθένα ανοί¬ 
γεται με τυχαία σειρά, αριθμείται και μονογράφεται. Με 
την παράδοση των φύλλων αποτίμησης οι εκπαιδευτικοί 
υπογράφουν σε αντίγραφο του πίνακα των συνυπηρε- 
τούντων μόνιμων εκπαιδευτικών που έχει αποσταλεί από 
τη Διεύθυνση Εκπαίδευσης.Το αντίγραφο αυτό επιστρέ- 
φεται μετά το πέρας της διαδικασίας έκφρασης γνώμης 
στην οικεία Διεύθυνση. 

ε) Ο πρόεδρος και οι εκπαιδευτικοί που τον συνεπι¬ 
κουρούν σύμφωνα με την παρ. β του παρόντος άρθρου 
αποδελτιώνουν τις απαντήσεις κάθε ερωτήματος που 
αφορούν σε κάθε υποψήφιο. Ακολούθως ο πρόεδρος 
συντάσσει το πρακτικό της ειδικής συνεδρίασης (πα¬ 
ράρτημα 2 της παρούσης). 

Το πρακτικό αναγιγνώσκεται από τον πρόεδρο παρου¬ 
σία όλων των συνυπηρετούντων μόνιμων εκπαιδευτικών 
και υπογράφεται από τον ίδιο και όλους τους συμμετέχο- 
ντες στην ειδική συνεδρίαση. Σε περίπτωση υποψηφίων 
που έχουν υποβάλει αίτηση σε διαφορετική Διεύθυνση 
η ειδική συνεδρίαση επαναλαμβάνεται αμέσως μετά και 
συντάσσεται διαφορετικό πρακτικό για τους υποψηφί¬ 


ους αυτούς. Στην περίπτωση αυτή κάθε πρακτικό που 
συντάσσεται αφορά σε μία και μόνη Διεύθυνση. 

στ) Με ευθύνη του προέδρου, το πρακτικό αποστέλλε- 
ται αυθημερόν με τηλεομοιοτυπία στη Διεύθυνση Εκπαί¬ 
δευσης στην οποία ο υποψήφιος έχει υποβάλει αίτηση. 
Παράλληλα, με ευθύνη του προέδρου, και το αργότερο 
μέχρι την επόμενη μέρα της ειδικής συνεδρίασης το πρα¬ 
κτικό και τα σχετικά φύλλα αποτίμησης αποστέλλονται 
ταχυδρομικά (με απόδειξη παραλαβής) ή παραδίδονται 
αυτοπροσώπως, από τον πρόεδρο ή από τους συνεπι- 
κουρούντες αυτόν εκπαιδευτικούς στο έργο του, στη 
Διεύθυνση Εκπαίδευσης στην οποία ο υποψήφιος έχει 
υποβάλει αίτηση. 

Τέλος, με ευθύνη του προέδρου κοινοποιείται σε κάθε 
υποψήφιο αντίγραφο του πρακτικού που τον αφορά. 

Άρθρο 4 

Κλήση των υποψηφίων σε συνέντευξη 

Μετά την ολοκλήρωση της διαδικασίας διατύπωσης 
γνώμηςτων συνυπηρετούντων μόνιμων εκπαιδευτικών, 
τα οικεία ΠΥΣΠΕ-ΠΥΣΔΕτηςπαρ. 13 του άρθρου 16 του 
ν. 3848/2010, όπως ισχύει, καταρτίζουν πρόγραμμα προ¬ 
σέλευσης των υποψηφίων σε συνέντευξη ενώπιον τους, 
το οποίο ανακοινώνεται στους υποψηφίους από την οι¬ 
κεία Διεύθυνση Εκπαίδευσης. 

Υποψήφιοι, οι οποίοι δηλώνουν κώλυμα προσέλευσης 
κατά την καθορισμένη γι'αυτούς ημερομηνία, υποβάλ¬ 
λουν μέσω τηλεομοιοτυπίας (ίθχ) ή ηλεκτρονικού ταχυ¬ 
δρομείου (θ-ιτιβΜ), αίτημα αλλαγής ημερομηνίας προς 
το συμβούλιο.Το συμβούλιο εξετάζει την αναγκαιότητα, 
βάσει της τεκμηρίωσης του αιτήματος του υποψηφίου 
και σε εξαιρετική περίπτωση, δύναται να ορίζει νέα ημε¬ 
ρομηνία προσέλευσης, αμέσως μετά την ολοκλήρωση 
της διαδικασίας συνεντεύξεων. 

Υποψήφιοι, οι οποίοι δεν προσέρχονται στη συνέντευ¬ 
ξη αποκλείονται από την επιλογή. 

Άρθρο 5 

Προετοιμασία και διεξαγωγή 

της συνέντευξης των υποψηφίων 

Οι φάκελοι των υποψηφίων κατανέμονται στα μέλη 
του συμβουλίου επιλογής για μελέτη και εισήγηση ως 
εξής: Οι φάκελοι ταξινομούνται αλφαβητικά και χωρίζο¬ 
νται σε τόσα ίσα μέρη όσα και τα μέλη του συμβουλίου 
που θα εισηγηθούν σχετικά.Το κάθε μέλοςτου συμβου¬ 
λίου παραλαμβάνει το μέρος που του αναλογεί μετά από 
κλήρωση η οποία διεξάγεται ενώπιον όλων των μελών 
και του γραμματέα του συμβουλίου. Η διαδικασία μελέ¬ 
της των φακέλων υποψηφιότητας ξεκινάει αμέσως μετά 
την κατάρτιση του αναμορφωμένου προσωρινού ενιαί¬ 
ου αξιολογικού πίνακα με τα μοριοδοτούμενα στοιχεία 
και γίνεται στην έδρα κάθε Διεύθυνσης Εκπαίδευσης. 

Η διαδικασία της συνέντευξης περιλαμβάνει δύο (2) 
φάσεις: 

α) εισήγηση μέλους του οικείου ΠΥΣΠΕ-ΠΥΣΔΕ της 
παρ. 13 του άρθρου 16 του ν. 3848/2010, όπως ισχύει, 

β) ερωτήσεις συμβουλίου. 

Πριν από την είσοδο του υποψηφίου στην αίθουσα 
συνεδριάσεων του συμβουλίου, ο πρόεδρος θέτει υπόψη 

του συμβουλίου τη γνώμη των συνυπηρετούντων μόνι¬ 
μων εκπαιδευτικών για τον υποψήφιο, και στη συνέχεια 
το μέλος του συμβουλίου που είχε αναλάβει τη μελέτη 
του φακέλου του υποψηφίου, παρουσιάζει την εισήγηση 
του για τον υποψήφιο. 

Στη συνέχεια ο υποψήφιος προσέρχεται στην αίθουσα 
και τα μέλη του Συμβουλίου υποβάλλουν ερωτήσεις, με 
σκοπό να μορφώσουν γνώμη για την προσωπικότητα, 
την ικανότητα και την καταλληλότητα του υποψηφίου 
για την άσκηση των καθηκόντων της θέσης για την οποία 
κρίνεται. 

Άρθρο 6 

Ηχογράφηση της συνέντευξης 

Στην αίθουσα συνεδριάσεων εγκαθίσταται και λειτουρ¬ 
γεί με ευθύνη του προέδρου του συμβουλίου επιλογής, 
σύστημα ηχογράφησης. Με την προσέλευση του υπο¬ 
ψηφίου στην αίθουσα για τη διεξαγωγή της συνέντευ¬ 
ξης και την προσφώνηση του ονόματος του, τίθεται σε 
λειτουργία το σύστημα ηχογράφησης. 

Η λειτουργία του συστήματος διαρκεί καθόσον ο υπο¬ 
ψήφιος βρίσκεται στην αίθουσα και διακόπτεται με το 
πέρας της συνέντευξης και πριν την αποχώρηση του 
υποψηφίου. Το προϊόν ηχογράφησης τηρείται ως ηχη¬ 
τικό αρχείο από τον πρόεδρο του οικείου ΠΥΣΠΕ-ΠΥΣΔΕ 
τηςπαρ. 13 του άρθρου Ιδτουν. 3848/2010, όπως ισχύει. 

Άρθρο 7 

Μοριοδότηση της συνέντευξης 

Για τη μοριοδότηση της συνέντευξης τα συμβούλια 
συνεκτιμούν τα στοιχεία του υπηρεσιακού φακέλου των 
υποψηφίων, τα στοιχεία του φακέλου υποψηφιότητας 
τους καθώς και τη γνώμη των συνυπηρετούντων μόνι¬ 
μων εκπαιδευτικών. 

Η βαθμολογία κάθε μέλους του συμβουλίου αποτυ- 
πώνεται σε ξεχωριστό έντυπο αξιολόγησης για κάθε 
υποψήφιο, στο οποίο καταγράφονται οι μονάδες βαθ¬ 
μολόγησής του με τη σχετική αιτιολόγηση. Τελικές αξι¬ 
ολογικές μονάδες κάθε υποψηφίου για την διαδικασία 
της συνέντευξης είναι ο μέσος όρος των μονάδων της 
βαθμολογίας των παρόντων μελών του συμβουλίου. Ο 
μέσος όρος στρογγυλοποιείται στο δεύτερο δεκαδικό 
ψηφίο. 

Τα έντυπα αξιολόγησης συγκεντρώνονται από τον 
πρόεδρο του συμβουλίου κατά τη διάρκεια της συνε¬ 
δρίασης και φυλάσσονται σε φάκελο, ο οποίος μονο- 
γράφεται από τον πρόεδρο και τα μέλη του συμβουλίου. 

Άρθρο 8 

Τήρηση των πρακτικών της συνέντευξης 

Κατά τη διάρκεια της συνέντευξης ο γραμματέας του 
συμβουλίου έχει την ευθύνη της τήρησης των πρακτι¬ 
κών της διαδικασίας, τα οποία περιλαμβάνουν: την προ¬ 
σέλευση των υποψηφίων με τη σειρά και την ώρα που 
έχουν κληθεί, τα έντυπα με την αιτιολογημένη βαθμο¬ 
λογία των μελών στα οποία καταγράφονται συνοπτικά 
οι γνώμες που σχημάτισαν τα μέλη του συμβουλίου για 
έκαστο των υποψηφίων και τέλος, τη λήξη των εργασιών 


Άρθρο 9 

Τελικός Ενιαίος Αξιολογικός Πίνακας 

Με ευθύνη της οικείας Διεύθυνσης Εκπαίδευσης καταρ¬ 
τίζεται ο τελικός ενιαίος αξιολογικός πίνακας υποψηφίων 
που περιλαμβάνει το άθροισμα της μοριοδότησης της 
επιστημονικής - παιδαγωγικής συγκρότησης και κατάρ¬ 
τισης, της υπηρεσιακής κατάστασης διοικητικής και κα- 
θοδηγητικής εμπειρίας καθώς και της μοριοδότησης από 
τη συνέντευξη του υποψηφίου ενώπιον του συμβουλίου 
επιλογής. Ο τελικός ενιαίος αξιολογικός πίνακας υποψη¬ 
φίων αναρτάται στην ιστοσελίδα της οικείας Διεύθυνσης 
Εκπαίδευσης και οι υποψήφιοι μπορούν να υποβάλουν 
εγγράφως ένσταση κατά αυτού στο οικείο ΠΥΣΠΕ- 
ΠΥΣΔΕ της παρ. 13 του άρθρου 16 του ν. 3848/2010, 
όπως ισχύει, εντός τριών (3) ημερών από την ανάρτησή 
του.Το συμβούλιο αποφαίνεται αιτιολογημένα επί αυτών 
και ανασυντάσσει κατά περίπτωση τους πίνακες. 

Οι νέοι τελικοί ενιαίοι αξιολογικοί πίνακες υποβάλλο¬ 
νται προς κύρωση στον οικείο Περιφερειακό Διευθυ¬ 
ντή Εκπαίδευσης και αναρτώνται στην ιστοσελίδα της 
Διεύθυνσης. 

Στη συνέχεια οι Διευθύνσεις Εκπαίδευσης καλούν τους 
υποψηφίους να δηλώσουν τις σχολικές μονάδες και τα 
εργαστηριακά κέντρα όπου επιθυμούν να τοποθετηθούν 
με ενιαία σειρά προτίμησης. 

Άρθρο 10 

Τοποθέτηση 

Η τοποθέτηση των διευθυντών σχολικών μονάδων 
και εργαστηριακών κέντρων γίνεται με απόφαση του 
Περιφερειακού Διευθυντή Εκπαίδευσης ύστερα από 
πρόταση των οικείων ΠΥΣΠΕ-ΠΥΣΔΕ της παρ. 13 του 
άρθρου 16 του ν. 3848/2010, όπως ισχύει. 

Τα ανωτέρω συμβούλια διαμορφώνουν την πρότασή 
τους λαμβάνοντας υπόψη τους κυρωμένους πίνακες 
καθώς και τις δηλωθείσες προτιμήσεις των υποψηφίων. 

Άρθρο 11 

Πλήρωση κενών και κενούμενων θέσεων 

Η τοποθέτηση σε κενές και κενούμενες θέσεις διευθυ¬ 
ντών σχολικών μονάδων και εργαστηριακών κέντρων 
γίνεται με απόφαση του Περιφερειακού Διευθυντή Εκ¬ 
παίδευσης ύστερα από πρόταση των οικείων ΠΥΣΠΕ- 
ΠΥΣΔΕ της παρ. 13 του άρθρου 16 του ν. 3848/2010, 
όπως ισχύει, σύμφωνα με την παρ. 6 του άρθρου 4 του 
ν. 3848/2010 όπως αντί καταστάθηκε με την παρ. 8 του 
άρθρου 1 του ν. 4473/2017 (Α' 78). 

Σε περίπτωση μη υποβολής υποψηφιοτήτων σε κά¬ 
ποιες σχολικές μονάδες ή εργαστηριακά κέντρα τοποθε¬ 
τούνται, εφόσον εκ νέου το δηλώσουν, υποψήφιοι που 
δεν έχουν τοποθετηθεί κατά τη σειρά εγγραφής τους 
στον πίνακα. Για τον σκοπό αυτόν καλούνται να υποβά¬ 
λουν νέα δήλωση προτίμησης. 

Αν μετά το πέρας της διαδικασίας των προηγούμε¬ 
νων εδαφίων παραμένουν κενές θέσεις, οι θέσεις αυ¬ 
τές προκηρύσσονται εκ νέου και μπορούν γι’ αυτές να 
υποβάλουν υποψηφιότητα εκπαιδευτικοί με μικρότερο 
χρόνο υπηρεσίας από τον προβλεπόμενο σύμφωνα με 
τις ισχύουσες διατάξεις. 

Άρθρο 12 

Μεταβατικές Διατάξεις 

Κατά την πρώτη εφαρμογή της παρούσης: 
α) Οι αιτήσεις υποβολής υποψηφιοτήτων για τοποθέ¬ 
τηση διευθυντών σχολικών μονάδων και εργαστηριακών 
κέντρων υποβάλλονται εντός τριών (3) ημερών από την 
επομένη της δημοσίευσης της παρούσης στην Εφημερί¬ 
δα της Κυβερνήσεως. 

β) Οι Διευθύνσεις Εκπαίδευσης καταρτίζουν και αναρ- 
τούν τον προσωρινό ενιαίο αξιολογικό πίνακα το αργό¬ 
τερο εντός επτά (7) ημερολογιακών ημερών από την 
επομένη ημέρα της λήξης της προθεσμίας υποβολής 
των αιτήσεων υποψηφιότητας. 

γ) Οι ενστάσεις κατά του προσωρινού ενιαίου αξιολο¬ 
γικού πίνακα υποβάλλονται εγγράφως εντός αποκλει¬ 


στικής προθεσμίαςτριών (3) ημερών από την ανάρτησή 
του. 

δ) Οι ενστάσεις κατά του προσωρινού ενιαίου αξιολο¬ 
γικού πίνακα κρίνονται και οι ανασυνταγμένοι πίνακες 
αναρτώνται την επομένη ημέρα από τη λήξη της προ¬ 
θεσμίας υποβολής των ενστάσεων. 

ε) Ο τελικοί ενιαίοι αξιολογικοί πίνακες υποψηφίων 
μετά το πέρας της διαδικασίας της συνέντευξης αναρ- 
τώνται στην ιστοσελίδα της Διεύθυνσης Εκπαίδευσης 
και οι υποψήφιοι υποβάλουν εγγράφως ένσταση εντός 
τριών (3) ημερών από την ανάρτησή τους. 

στ) Οι ενστάσεις κατά του τελικού ενιαίου αξιολογικού 
πίνακα κρίνονται και οι ανασυνταγμένοι νέοι τελικοί ενι¬ 
αίοι αξιολογικοί πίνακες αναρτώνται την επομένη ημέρα 
από τη λήξη της προθεσμίας υποβολής των ενστάσεων. 

ΠΑΡΑΡΤΗΜΑ 1 


ΦΥΛΛΟ ΑΠΟΤΙΜΗΣΗΣ 


για τον/την., Α.Μ. 

υποψήφιο/-ια Διευθυντή/-ντρια Σχολικής Μονάδας ή Εργαστηριακού Κέντρου 

ΓΙΑ ΤΗ ΣΥΜΒΟΛΗ ΣΤΟ ΕΚΠΑΙΔΕΥΤΙΚΟ ΕΡΓΟ, 

ΤΗΝ ΠΡΟΣΩΠΙΚΟΤΗΤΑ ΚΑΙ ΤΗ ΓΕΝΙΚΟΤΕΡΗ ΣΥΓΚΡΟΤΗΣΗ 

λαμβάνοντας υπόψη τις προβλέψεις του άρθρου . του νόμου ./2017, ο/η 

παραπάνω υποψήφιος/-ια Διευθυντή/-ντρια Σχολικής Μονάδας ή Εργαστηριακού 
Κέντρου: 



ΕΡΩΤΗΜΑΤΑ 

Συμφωνώ 

Διαφωνώ 

1 . 

Συμβάλλει στην ανάπτυξη κλίματος συνεργασίας 
μεταξύ των εκπαιδευτικών και λειτουργεί με δημο¬ 
κρατικό πνεύμα, επιδιώκοντας ουσιαστικό διάλογο; 



2. 

Ενισχύει τη δημιουργία κατάλληλου παιδαγωγικού 
κλίματος, δημιουργώντας σχέσεις εμπιστοσύνης με 
όλα τα μέλη της εκπαιδευτικής κοινότητας; 



3. 

Συμμετέχει ενεργά και αναπτύσσει πρωτοβουλίες 
στον σχεδιασμό και στην υλοποίηση εκπαιδευτικών 
και παιδαγωγικών δράσεων του σχολείου; 



4. 

Διαθέτει οργανωτικές / διοικητικές ικανότητες και 
είναι αποτελεσματικός/ή στην υλοποίηση του έργου 
που αναλαμβάνει; 

ΠΑΡΑΡΤΗΜΑ 2 

ΠΡΑΚΤΙΚΟ ΕΙΔΙΚΗΣ ΣΥΝΕΔΡΙΑΣΗΣ 

(σύμφωνα με το υπ' αρ.) 

Σήμερα Τρίτη 20 Ιουνίου 2017 και ώρα . στο γραφείο του . Δημοτικού 

Σχολείου/Γυμνασίου/ΓΕΛ/ΕΠΑΛ/ΕΚ/ΣΜΕΑΕ ή ΚΕ.Δ.Δ.Υ., 

συνήλθαν σε ειδική συνεδρίαση οι μόνιμοι συνυπηρετούντες εκπαιδευτικοί του 
Δημοτικού Σχολείου/Γυμνασίου/ΓΕΛ/ΕΠΑΛ/ΕΚ/ΣΜΕΑΕ ή ΚΕ.Δ.Δ.Υ. 

. που έχουν δικαίωμα, σύμφωνα με το άρθρο άρθρο 1 του νόμου 

4473/2017 (Α' 78) να εκφέρουν γνώμη για υποψήφιους/ες Διευθυντές/ντριες με θέμα: 
«Διατύπωση Γνώμης για υποψήφιο/α Διευθυντή/ντρια Σχολικής Μονάδας ή ΕΚ», 
όπως προβλέπεται από το άρθρο 1 του νόμου 4473/2017 (Α' 78). 

Από τους εκπαιδευτικούς που ορίζονται στο υπ' αρ. έγγραφο της 


Δ/νσης ΠΕ/ΔΕ ., στη συνεδρίαση συμμετείχαν οι κάτωθι μόνιμοι 

εκπαιδευτικοί: 

1. που ορίζεται πρόεδρος της ειδικής συνεδρίασης ως 


αρχαιότερος/η 
2. 

3 . 

4 . 

5 . 

6 . 

Απούσιαζαν οι κάτωθι μόνιμοι εκπαιδευτικοί: 

1. 

2. 

3. 

Ο/Η πρόεδρος όρισε τους α) . και β) 

., οι οποίοι, συνεπικουρούν τον/την πρόεδρο στο έργο του/της, 

σύμφωνα με τις προβλέψεις του άρθρου . της αριθμ. 

Υπουργικής Απόφασης (Β' ) 

Ο/Η πρόεδρος της ειδικής συνεδρίασης ενημέρωσε τα ανωτέρω συμμετέχοντα μέλη 
για τις κάτωθι υποψηφιότητες Δ/ντών Σχολικών Μονάδων ή ΕΚ της ΔΙΠΕ/ΔΙΔΕ 

. για τους/τις οποίους/ες θα διατυπωθεί γνώμη σύμφωνα με τις 

προβλέψεις του άρθρου 1 του νόμου 4473/2017 (Α' 78). 

1. 

2. 

Ακολούθησε διαλογική συζήτηση μεταξύ των μονίμων συνυπηρετούντων 
εκπαιδευτικών με βάση τις διατάξεις του άρθρου 1 του νόμου 4473/2017 (Α' 78) 
σχετικά με: 

α) τη συνεργατικότητα που επιδεικνύει ο/η κάθε υποψήφιος/α, 
β) τη συνεισφορά του/της στη δημιουργία κατάλληλου παιδαγωγικού κλίματος, 
γ) τη συμμετοχή του/της στο σχεδίασμά και στην υλοποίηση δράσεων καθώς και 
δ) τις ικανότητες διοίκησης ή/και τις ικανότητες οργάνωσης εκπαιδευτικών ή 
παιδαγωγικών δράσεων. 

Στη συνέχεια ο/η πρόεδρος διένειμε στους συμμετέχοντες από ένα Φύλλο 
Αποτίμησης για κάθε υποψήφιο/α, το οποίο οι συμμετέχοντες συμπλήρωσαν 
ανώνυμα και παρέδωσαν στον πρόεδρο και τους συνεπικουρούντες αυτόν διπλωμένο 
ώστε να μην είναι εμφανές το περιεχόμενό του. Ακολούθησε αποδελτίωση, παρουσία 
όλων των συμμετεχόντων, από την οποία προέκυψαν τα ακόλουθα αποτελέσματα: 


α) για τον/την., Α.Μ. 



ΕΡΩΤΗΜΑΤΑ 

Συμφωνώ 

Διαφωνώ 

1 . 

Συμβάλλει στην ανάπτυξη κλίματος συνεργασίας 
μεταξύ των εκπαιδευτικών και λειτουργεί με δημο¬ 
κρατικό πνεύμα, επιδιώκοντας ουσιαστικό διάλογο; 



2. 

Ενισχύει τη δημιουργία κατάλληλου παιδαγωγικού 
κλίματος, δημιουργώντας σχέσεις εμπιστοσύνης με 
όλα τα μέλη της εκπαιδευτικής κοινότητας; 



3. 

Συμμετέχει ενεργά και αναπτύσσει πρωτοβουλίες 
στον σχεδίασμά και στην υλοποίηση εκπαιδευτικών 
και παιδαγωγικών δράσεων του σχολείου; 



4. 

Διαθέτει οργανωτικές / διοικητικές ικανότητες και 
είναι αποτελεσματικός/ή στην υλοποίηση του έργου 
που αναλαμβάνει; 




3) για τον/την., Α.Μ 



ΕΡΩΤΗΜΑΤΑ 

Συμφωνώ 

Διαφωνώ 

1 . 

Συμβάλλει στην ανάπτυξη κλίματος συνεργασίας 
μεταξύ των εκπαιδευτικών και λειτουργεί με δημο¬ 
κρατικό πνεύμα, επιδιώκοντας ουσιαστικό διάλογο; 



2. 

Ενισχύει τη δημιουργία κατάλληλου παιδαγωγικού 
κλίματος, δημιουργώντας σχέσεις εμπιστοσύνης με 
όλα τα μέλη της εκπαιδευτικής κοινότητας; 



3. 

Συμμετέχει ενεργά και αναπτύσσει πρωτοβουλίες 
στον σχεδίασμά και στην υλοποίηση εκπαιδευτικών 
και παιδαγωγικών δράσεων του σχολείου; 



4. 

Διαθέτει οργανωτικές / διοικητικές ικανότητες και 
είναι αποτελεσματικός/ή στην υλοποίηση του έργου 
που αναλαμβάνει; 




γ) (επαναλαμβάνεται για όλους/ες όσοι/ες είναι υποψήφιοι στην ίδια ΔΙΠΕ/ΔΙΔΕ) 


Το πρακτικό αυτό αφού συντάχθηκε και αναγνώστηκε υπογράφεται ως ακολούθως: 
Τα μέλη που συμμετείχαν στην ειδική συνεδρίαση 

Η απόφαση αυτή να δημοσιευθεί στην Εφημερίδα της Κυβερνήσεως. 

Μαρούσι, 31 Μάί'ου2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 
































